10 Arali vha songo fushea nga phindulo, vha nga ṅwalela Khomishini ya Madzhisiṱaraṱa arali mbilaelo yavho I tshi kwama khothe ya madzhisiṱaraṱa kana Khomishini ya Tshumelo ya Dzikhothe arali mbilaelo I tshi kwama khothe khulwane. Arali vha tshi kha i vha vha songo fushea nga kufarelwe kwa mbilaelo yavho, vha nga kwama Ofisi ya Mutsireledzi wa Nnyi na Nnyi? Musi Mulayotibe wo swikiswa Phalamenndeni u anzelwa u livhiswa kha Komiti ya Phalamennde ine ya vha na vhulavhelesi kha muhasho wa muvhuso une wa khou swikisa Mulayotibe. Komiti idzi dzi vhidzwa upfi Komiti dza u Ṱoḓisisa, u Vhiga na Vhulavhelesi kha Buthano ḽa Lushaka na Komiti dza u Ṱoḓisisa, u Vhiga na Vhulavhelesi kha Khoro ya Mavunḓu ya Lushaka. Kha Buthano ḽa Lushaka hu na Komiti ya u Ṱoḓisisa, u Vhiga na Vhulavhelesi ya muhasho muṅwe na muṅwe wa muvhuso. Kha Khoro ya Mavunḓu ya Lushaka Komiti dza u Ṱoḓisisa, u Vhiga na Vhulavhelesi dzi imela zwigwada zwa mihasho ya muvhuso.